Diari Oficial de la Generalitat Valenciana


Sumari del DOGV 546, del 13-03-1987 (1987/808364)

ORDRE de 20 de gener de 1987, de la Conselleria de Cultura, Educació i Ciència de la Generalitat Valenciana, per la qual són convocades ajudes a la producció de curtsmetratges a la Comunitat Valenciana per a l'any 1987.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/01/20/(3)/dof/vci/html**

### Dades del document

Número de DOGV
:   546

Data del DOGV
:   13-03-1987

Secció del DOGV
:   DISPOSICIONS GENERALS

Número del document
:   1987/808364


Data del document
:   20-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de gener de 1987, de la Conselleria de Cultura, Educació i Ciència, per la qual són convocades ajudes a la producció de curts metratges a la Comunitat Valenciana per a l'any 1987.  
Per tal d'estimular i fer costat a la producció cinematogràfica de curts- metratges, gènere que compleix la doble missió de permetre iniciar-se en el llenguatge fílmic els nous realitzadors, alhora que desenvolupar una temàtica i un estil propi d'aquest gènere a qui l'utilitza sovintment, i atés que una de les mesures prioritàries a adoptar amb aquest fi és la de fomentar aquesta cinematografia, a partir de la concessió d'ajudes destinades al finançament de curts- metratges, d'acord amb els articles 2 i 31.4 de la Llei Orgànica de 5/1982, d?1 de juliol per la qual s'aprova l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983 de 30 de desembre de Govern Valencià,   
ORDENE:  
Article únic  
Hom convoca la concessió d'ajudes a la producció de curts- metratges valencians i hom aprova les bases de la convocatòria, les quals s'inclouen com annex d'aquesta Ordre.   
DISPOSICIO DEROGATORIA  
Hom deroga tot el que disposa l'article 4, punt 2.3 de l'Ordre de 25 d'abril de 1984 de la Conselleria de Cultura, Educació i Ciència de la Generalitat Valenciana per la qual hom regula en matèria de cultura, el règim de subvencions, els criteris i el procediment per a la concessió, en allò que fa referència al con tingut de la present Ordre i el consegüent procediment de tramitació de petició d'ajudes per a aquest fi específic.   
DISPOSICIONS FINALS  
Primera  
Hom autoritza el Director General de Cultura a dictar les resolucions que requeresca l'aplicació i desenvolupament del que disposa aquesta Ordre.   
Segona  
Aquesta Ordre vigirà l'endemà de ser publicada en el Diari Oficial de la Generalitat Valenciana.   
València, 20 de gener de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES PER A LA PRODUCCIO DE CURTS- METRATGES A LA COMUNITAT  
VALENCIANA PER A L'QQW 5743  
1. Modalitats d'ajudes.   
Les ajudes a concedir no podran excedir del 50% del cost total documentat com cal, de la producció del curt- metratge, i vindran a càrrec de l'aplicació 74.42.622.3.874 del pressupost per a 1987 de la Generalitat Valenciana.   
2. Requisits per a la concessió de les ajudes.   
2.1. Podran optar a aquestes ajudes els projectes presentats per productores registrades en el Registre d'Empreses Cinematogràfiques de Producció de la Comunitat Valenciana, creada per Ordre de 20 de gener de 1987, de la Conselleria de Cultura, Educació i Ciència de la Generalitat Valenciana.   
2.2. Els curts- metratges que opten a aquestes ajudes hauran d'estar realitzats en un d'aquests sistemes: 35 mm., 16 mm., Vídeo Calitat Broadcast.   
2.3. Constituirà un element positiu per a la valoració dels projectes, que hi participen tècnics valencians, que hom utilitze serveis radicats a la Comunitat Valenciana, que el rodatge es desenvolupe en el territori d'aquesta, l'emprament al curt- metratge del valencià com a llengua.   
2.4. Restaran específicament exclosos d'aquest pla d'ajudes els curts- metratges produïts per institucions públiques.   
2.5. En els casos de co- producció, encara que siga amb organismes oficials o institucions públiques, l'ajuda a concedir mai no podrà depassar el 50% del total de la participació en aquesta de l'empresa privada valenciana.   
3. Sol·licituds.   
3.1. El termini de presentació de sol·licituds començarà a partir de l'endemà de la publicació en el Diari Oficial de la Generalitat Valenciana i es perllongarà dos mesos.   
3.2. Anteriorment o simultàniament a la presentació de la documentació demanada per a sol·licitar l'ajut, s'haurà de realitzar la inscripció de l'Empresa peticionària en el Registre d'Empreses Cinematogràfiques de Producció de la Comunitat Valenciana, i la tramitació posterior de la sol·licitud d'ajuda queda supeditada a l'aprovació de la inscripció de l'empresa en el precitat registre. En qualsevol cas, hom no donarà curs a cap sol·licitud que no vaja acompanyada de la fotocòpia d'inscripció en el Registre d'Empreses Cinematogàfiques de Producció de la Comunitat Valenciana, o justificant d'haver iniciat els tràmits d'inscripció en l'esmentat Registre.   
3.3. Les sol·licituds cal formalitzar-les d'acord amb el model que es proporcionarà en el Servei Territorial d'Educació i Cultura de cada província i s'hi adjuntarà els següents documents:   
a) Fotocòpia del DNI del sol·licitant.   
b) Fotocòpia d'inscripció en el Registre d'Empreses Cinematogràfiques de Producció de la Comunitat Valenciana, o justificant d'haver-la sol·licitat, tal com es determina en el punt 3.2. d'aquest annex.   
c) Acreditació de posseir tots els drets sobre el guió i, si s'escau, sobre l'obra literària en què es basa el projecte.   
d) Quatre exemplars dels documents següents del projecte definitiu del curt- metratge:   
1. Guió literari.  
2. Pressupost (en model oficial).  
3. Pla de treball.   
4.. Pla de finançament.   
e) Hom valorarà, si s'escau, la presentació del guió tècnic i també de cartes de compromís amb personal tècnic i artístic, amb el qual es compta per a intervenir en el curt- metratge.   
3.4. La Direcció General de Cultura podrà sol·licitar a l'interessat la compareixença personal o l'aportació dels documents o la informació que considere adients per a l'estudi del projecte del curt- metratge.   
3.5. Si la sol·licitud no inclou totes les dades exigides o manca documentació acreditativa, s'apressarà l'interessat perquè, dins el termini de deu dies, esmene aquestes mancances, amb l'advertiment que, en cas contrari, la sol·licitud serà arxivada.   
3.6. Tota la documentació demanada es presentarà al Servei Territorial d'Educació i Cultura juntament amb la sol·licitud, o bé s'enviarà per qualsevol dels procediments establerts en l'article 66 de la Llei de Procediment Administratiu.   
3.7. El Servei Territorial d'Educació i Cultura enviarà les sol·licituds d'ajuda amb l'informe favorable corresponent a la Direcció General de Cultura, la qual instruirà el corresponent expedient.   
4. Resolució de les sol·licituds.   
4.1. Per a l'avaluació dels projectes presentats pels sol·licitants es constituirà una comissió integrada per l'Il·lm. Director General de Cultura, com a President, el Director del Programa de Música Teatre i Cinematografia, com a Secretari; i com a vocals, tres persones de reconegut prestigi en el camp de la cinematografia, nomenades per Resolució de l'Honorable Sr. Conseller de Cultura, Educació i Ciència.   
4.2. La Comissió té facultats per a realitzar, mitjançant els seus membres, totes les comprovacions que estime necessàries per a la millor avaluació dels projectes presentats.   
4.3. La Direcció General de Cultura, vist l'informe no vinculant de la comissió avaluadora, adoptarà la Resolució que s'escaiga pel que fa als projectes seleccionats, així com el muntant de les ajudes abans del primer de juliol de 1987.   
4.4. Una vegada haja estat concedida la subvenció, l'interessat haurà de manifestar-ne l'acceptació dins un termini no superior a 15 dies comptats a partir de la recepció de la notificació de l'adjudicació de l'ajuda.   
4.5. El pagament del 50% de la subvenció començarà de tramitar-se a partir del moment que el beneficiari en comunique l'acceptació i l'altre 50% es farà efectiu a partir del moment que se justifiquen les despeses per l'import total de l'ajut concedit. En qualsevol cas, la Conselleria de Cultura, Educació i Ciència de la Generalitat Valenciana facilitarà als interessats tota la documentació acreditativa de la concessió de l'ajuda que els calga per a tramitar els crèdits bancaris que requeresca la financiació del curt- metratge.   
4.6 Els justificants de despeses de producció que l'interessat haurà d'aportar, d'acord amb allò que hom determina al punt anterior, són els següents:   
A. Quan les despeses que hom tracte de justificar siguen de personal tècnic i artístic, hom podrà presentar qualsevol dels documents següents:   
a. Còpia dels contractes laborals de les persones que intervenen en el curt- metratge.   
b. Rebuts de nòmines dels pagaments efectuats, corresponents a les retribucions del personal contractat.   
c. Document que acredite haver ingressat a la Hisenda Pública les quantitats retingudes a compte de l'import sobre la Renda de les persones físiques, corresponents als contractes laborals formalitzats.   
d. Justificants que acrediten el pagament de les quotes de la Seguretat Social corresponents.   
B. Si les despeses que calga justificar corresponen a serveis, subministraments o qualsevol altres que no siguen de personal, s?hauran de presentar, per a cadascú d'ells, factura o rebut a nom. de la productora beneficiària de la subvenció, on constarà el nom. o raó social del proveïdor.   
C. Tots els documents als quals fan referència els apartats anteriors hauran de dur el vist-i-plau del titular de l'empresa o del representant legal.   
5. Obligacions dels beneficiaris.   
5.1. El rodatge del curt- metratge s'haurà d'haver iniciat abans que hagen transcorregut sis mesos a partir de la percepció del primer termini de la subvenció, si no és que necessitats raonades de guió demanen una època determinada de l'any no inclosa en aquest termini i que la percepció d'altres ajudes pendents, necessàries a la realització definitiva, aconsellen una moratòria que caldrà estudiar en cada cas. La productora informarà regularment i de forma directa la Conselleria de Cultura, Educació i Ciència de la Generalitat Valenciana de totes les incidències que pogueren sorgir en la preparació del curt- metratge objecte d'ajuda.   
5.2. Serà obligació dels beneficiaris d'aquestes ajudes reflectir en els títols de crèdit i la publicitat del curt- metratge, la col·laboració en la producció que ha rebut de la Conselleria de Cultura, Educació i Ciència de la Generalitat Valenciana.   
5.3. Igualment serà obligatori el dipòsit d'una còpia del curt- metratge, en el format original i en perfectes condicions tècniques, i també d'un exemplar de guió de rodatge, amb destinació a la Filmoteca Valenciana.   
5.4. La percepció de la subvenció requerirà, a més, l'autorització fefaent i prèvia del titular dels drets d'explotació de la pel·lícula, per a l'ús d'aquesta per la Conselleria de Cultura, Educació i Ciència en la seua política de promoció a la cinematografia valenciana.   
5.5. L'incompliment de qualsevol dels requisits estipulats en aquesta convocatòria, així com la infracció provada d'algun dels requisits farà nul la concessió de l'ajuda i obligarà al reemborsament de les quantitats percebudes.


Còpia Permalink ELI